
Na osnovu člana 13 Zakona o procjeni uticaja na životnu sredinu (“Sl. list RCG”, br. 80/05 i „Sl.list CG“,  br. 27/13) Sekretarijat za uređenje prostora i održivi razvoj opštine Mojkovac 

OBAVJEŠTAVA

zainteresovanu javnost

Da je nosiocu projekta  „BEST PRODUKT“ d.o.o. Mojkovac, donijeto Rješenje br. 09-5/353-16-UPI-03-1122, od 02.09.2016. godine, kojim se utvrđuje da je potrebna procjena uticaja na životnu sredinu za projekat „Prizvodni objekat – mini klanica za živinu“, čija se izgradnja planira na katastarskoj parceli br. 550/2, upisane u LN – prepis br. 302 KO Podbišće, opština Mojkovac.  
Razmatrajući Zahtjev nosioca projekta u sprovedenom postupku potrebe procjene uticaja i podatke o predmetnoj lokaciji, karakteristikama i mogućim uticajima navedenog projekta na životnu sredinu, ovaj Sekretarijat je utvrdio potrebu procjene uticaja na životnu sredinu i naložio nosiocu projekta, preduzeću „BEST PRODUKT“ doo iz Mojkovca, da izradi Elaborat procjene uticaja na životnu sredinu projekta „Proizvodni objekat - mini klanica za živinu“.

Izradom elaborata procjene uticaja obezbijediće se neophodni podaci, predvidjeti negativni uticaji projekta na životnu sredinu, utvrditi odgovarajuće mjere zaštite životne sredine i definisati program praćenja uticaja na životnu sredinu u toku izvodjenja projekta, funkcionisanja projekta, u slučaju havarije, kao i po prestanku funkcionisanja projekta.

